دلائی لاما ہفتم

ساتویں دلائی لامہ کلسانگ گستاؤ تھے۔ چھٹے دلائی لامہ کی وفات کے بعد پوتلہ محل کے مذہبی سادھوؤں نے ایک بار پھرساتویں دلائی لامہ کی تلاش شروع کردی. لوگ نئے پیدا ہونے والے بچوں میں دلائی لامہ کو تلاش کر رہے تھے۔ ان دنوں سیاسی صورت حال بہتر نہ تھی اور تبت کے عوام جلد از جلد اپنے ساتویں دلائی لامہ کا وجود چاہتے تھے اور بالآخر لاتھنگ سے تبت کے عوام کی تلاش ختم ہو گئی۔ چھٹے دلائی لامہ تسانگ یانگ نے اپنی نظمیوں میں اس بات کی طرف اشارہ کیا تھا کہ ان کا دوسرا جنم ہو گا. ایک گیت میں انھوں نے اپنے دوسرے جنم کے بارے میں مقام کی طرف بھی اشارہ کیا ہے جو لاتھنگ کھام کا علاقہ بنتا ہے۔ ان کی وفات کے دوسال بعد ساتویں دلائی لامہ 1708ء میں سونام ڈارجیا میں پیدا ہوئے۔ تبت کے عوام اس بات پر یقین رکھتے ہیں کہ تسانگ گستاؤ نے کلسانگ گستاؤ کے روپ میں دوبارہ جنم لیا ہے جس کا ثبوت تسانگ گستاؤ کی وہ نظم ہے جس میں انھوں نے کہا ہے کہ وہ ہمیشہ کے لیے نہیں جائیں گے بلکہ دوبارہ آئیں گے۔ چنانچہ 1770ء میں نئے دلائی لامہ نے کلسانگ گستاؤ کے نام سے پوٹلہ پیلس میں قدم رکھا اور انھوں نے ایک نیا قانون بنایا اور ایک روحانی کونسل کی تشکیل دی جیسے کہ ساتویں دلامہ کی حیثیت ایک سیاسی لیڈر اور روحانی پیشوا کے طور پر ہو گئی۔ ساتویں دلائی لامہ بڑے اسکالر شاعر اور مصنف بھی تھے جنھوں نے کئی کتابیں بھی تصنیف کیں. انھوں نے انتہائی سادہ زندگی بسر کی اورتبت کے عوام کو اپنا گرویدہ بنا لیا. ساتویں دلائی لامہ کاسانگ گستاؤ 1751ء میں وفات پا گئے۔

 مزید دیکھیے 
 دلائی لامہ

 حوالہ جات 

زمرہ:1708ء کی پیدائشیں
زمرہ:1757ء کی وفیات
زمرہ:اٹھارہویں صدی کی تبتی شخصیات
زمرہ:بتی مصنفین
زمرہ:دلائی لاما
زمرہ:مضامین جن میں تبتی زبان کا متن شامل ہے
زمرہ:ویکی ڈیٹا سے مختلف مختصر وضاحت